Ekrem İmamoğlu
Ekrem İmamoğlu, (jdb. 4 hezîrana 1970, Cevizli, Akçaabat, Trebzon) siyasetmedar, mirovê karsaziyê û şaredarê Bajarê Mezin ya Stembolê ye.

Ekrem İmamoglu di navbera 2014 û 2019an de şaredarê navçêya Stenbol ya Beylikdüzü yê bû. Di hilbijartina gelemperî ya sala 2019an de bû namzetên partîya siyasî ya çep a Tirk ya CHPê. Di vê hilbijartinê de Ekrem İmamoğlu wek Şaredariya Bajarê Mezin hatin hilbijartin û di 17ê nîsana 2019an de dest bi şaredarî yê kir. Hilbijartina yekem ya 17ê nîsanê ji aliyê hikûmeta AKPê ve di 6ê gulana 2019an de hate betal kirin û biryara ku hilbijartin bê dûbare kirin, hate dayîn.   İmamoğlu, di hilbijartina duyemîn ya 23ê hezîranê de bi ferqek mezin dîsa hate hilbijartin û piştê hilbijartina duyem, di 27ê hezîrana 2019an de careke din dîsa bû şaredarê bajarê mezin ya Stembolê.

Jiyan û perwerde
Ekrem İmamoğlu, di 4ê hezîrana 1970an de li gundê Cevizli ya bi ser parêzgeha Trebzonê ya navçeya Akçaabatê hat dinê. İmamoğlu, kurê dê û bavê Hava û Hasan İmamoğlu ye û bavê Ekrem İmamoglu karê cotkarî yê dikir. İmamoğlu, di temenê çar saliyê xwe de di demsalên havînan de diçû  kursa Quranê û di beriya dibistana seretayî de hînê xwendin a Qur'anê bû.

Piştî ku ji dibistana navîn ya Trebzonê xilaskir jibo perwerdeya zanîngehê pêşî Zanîngeha Rojhilata Navîn a Endezyariya Avanî yê qezenc kir lê neçû wî zanîngehê, çû di Beşa Rêveberiya Karsaziyê ya  Zanîngeha Gîrne ya Amerîka de dest bi perwerdehiya zanîngehê kir.  Piştî du salan ku malbata wî di sala 1987an de koçî bajarê Stembolê bû wî qeyda xwe anî Zanîngeha Stembolê û li wir Beşa Rêveberiya Karsaziyê de perwerdahî ya xwe ya zanîngehê xilaskir.

Kariyera siyasî
 Ekrem İmamoğlu di sala 2000'de wek nêrînek siyasî beşdarî partiya  CHPê bû.  Di sala 2004 de bû namzetê CHPê di hilbijartina yekem de Şaredariya navçeya bajarê Stenbol ya Beylikdüzü yê bidestxist.

Dema ku ew serokê navçeyê yê CHP Beylikdüzü bû malên Hevbendiyê damezrand û danûstendina partiya xwe li gel xelkê navçeyê zêdekir. Li navçeyê şahîyên wek konser û pêşangeha li darxist, alîkariya civakî pêşkêşî gel kir , rêxistinên civakî û jinan ya partîya xwe berfireh kir û dibistanên navçeyê da nûkirin. Di vê heyamê de, cara yekem tecrûbeya hilbijartin wergirt û di referandûma 2010 de ji ber ku welatîyên navçeyê bi xebatên Ekrem İmamoğlu bi bandor bû, navçê li dijî jibo guherîna yasaya li Tirkiyê ji sedê 54, degê xwe ya "Na" bikaranîn.

Ew dem li Stenbol, rêveberiya şaredariyê Beylikdüzü di destê AKPê de bû, lê Beylikdüzü di wî demê de bi tenê navçê ya wekem bû ku encama referandûmê de dengê "na" bikaranî. Di sala 2011 de hilbijartinên giştî li Tirkiyê, CHP li gorî hilbijartinê yên berê dengê xwe li navçeyê 8 xal zêdekir û di navçeyê de bû partiya yekemîn. İmamoglu carek nûve dîsa bû serokê rêxistina CHP ya navçeyê Beylikdûzû yê.

Çavkanî

Jidayikbûn 1970
Siyasetmedarên Tirkiyeyê
Şaredar
Mêr
Mirovên zindî
Siyasetmedarên Partiya Gel a Komarî